Περιεχόμενα

# Προβολή

Καθορίζει ποια στοιχεία του κεντρικού παραθύρου του LibreOffice Calc θα εμφανίζονται. Μπορείτε επίσης να εμφανίζετε ή να αποκρύπτετε την επισήμανση τιμών σε πίνακες.

Για να έχετε πρόσβαση σε αυτήν τη λειτουργία...

#### Από τη γραμμή μενού:

Ανοίξτε ένα έγγραφο υπολογιστικού φύλλου, επιλέξτε LibreOffice - ΠροτιμήσειςΕργαλεία - Επιλογές - LibreOffice Calc - Προβολή.

#### Από τη διεπαφή με καρτέλες:

Επιλέξτε Εργαλεία - Επιλογές - LibreOffice Calc - Προβολή.

#### Από το πληκτρολόγιο:

Πατήστε Alt+F12 και, στη συνέχεια, επιλέξτε LibreOffice Calc - Προβολή.

## Εμφάνιση

Ενεργοποιήστε διάφορες επιλογές για την προβολή στην οθόνη.

### Μαθηματικοί τύποι

Καθορίζει αν θα εμφανίζονται τύποι αντί για αποτελέσματα στα κελιά.

### Μηδενικές τιμές

Καθορίζει αν θα εμφανίζονται αριθμοί με την τιμή 0.

### Δείκτης σχολίου

Καθορίζει ότι ένα μικρό τρίγωνο στην επάνω δεξιά γωνία του κελιού υποδεικνύει ότι υπάρχει ένα σχόλιο. Το σχόλιο θα εμφανίζεται μόνο όταν ενεργοποιήσετε τις συμβουλές στο LibreOffice - Γενικά στο πλαίσιο διαλόγου Επιλογές.

Για να εμφανίσετε ένα σχόλιο μόνιμα, επιλέξτε την εντολή Εμφάνιση σχολίου από το μενού επιλογών του κελιού.

Έχετε τη δυνατότητα να πληκτρολογήσετε και να επεξεργαστείτε σημειώσεις με την εντολή Εισαγωγή - Σχόλιο. Η επεξεργασία των σημειώσεων οι οποίες εμφανίζονται μόνιμα είναι δυνατή με ένα μόνο πάτημα στο πλαίσιο της σημείωσης. Πατήστε στην Περιήγηση και στην καταχώριση Σχόλια έχετε τη δυνατότητα να εμφανίσετε όλα τα σχόλια του τρέχοντος εγγράφου. Διπλοπατώντας σε μια σημείωση στην Περιήγηση και ο δρομέας θα μεταβεί στο αντίστοιχο κελί, το οποίο περιέχει το σχόλιο.

### Συγγραφή σχολίου

Εάν είναι επιλεγμένο αυτό το πλαίσιο, ο συντάκτης του σχολίου και η ημερομηνία και η ώρα κατά την οποία έγινε το σχόλιο θα εμφανιστούν στο παράθυρο σχολίων, όταν τοποθετείτε το δείκτη του ποντικιού πάνω από ένα σχόλιο.

Το όνομα του συντάκτη του σχολίου εμφανίζεται όπως εμφανίζεται στα πεδία Όνομα και Επώνυμο στον διάλογο Δεδομένα χρήστη. Εάν αυτά τα πεδία είναι κενά, το όνομα του συντάκτη εμφανίζεται ως "Άγνωστος συντάκτης". Η ενημέρωση των δεδομένων χρήστη επηρεάζει μόνο τα σχόλια που γίνονται μετά την ενημέρωση.

### Δείκτης τύπου και υπόδειξη

Σχεδιάζει ένα γαλάζιο τρίγωνο στην κάτω αριστερή γωνία ενός κελιού που περιέχει έναν τύπο. Όταν δείχνετε πάνω από το γαλάζιο τρίγωνο, ο τύπος εμφανίζεται σε μια συμβουλή εργαλείου, ακόμα κι αν έχει επιλεγεί διαφορετικό κελί.

### Επισήμανση τιμών

Σημειώστε το πλαίσιο Επισήμανση τιμής για να εμφανίσετε τα περιεχόμενα των κελιών με διαφορετικά χρώματα, ανάλογα με τον τύπο. Τα κελιά κειμένου μορφοποιούνται με μαύρο, οι τύποι με πράσινο, τα κελιά αριθμών με γαλάζιο και τα προστατευμένα κελιά εμφανίζονται με ανοικτό γκρίζο παρασκήνιο, ανεξάρτητα από τη μορφοποίηση προβολής.

Όταν είναι ενεργή η εντολή αυτή δε θα εμφανίζονται τα χρώματα τα οποία έχουν οριστεί για το έγγραφο, μέχρι να απενεργοποιηθεί η λειτουργία.

### Επισήμανση στήλης/σειράς

Όταν αυτή η εντολή είναι ενεργή, η στήλη και η σειρά ενός επιλεγμένου κελιού επισημαίνονται. Εάν επιλεγούν πολλά κελιά, επισημαίνεται μόνο η στήλη και η σειρά του πρώτου κελιού.

### Επεξεργασία επισήμανσης κελιού

Όταν αυτή η εντολή είναι ενεργή, το παρασκήνιο ενός κελιού επισημαίνεται όταν βρίσκεται σε λειτουργία επεξεργασίας.

### Αγκύρωση

Καθορίζει αν θα εμφανίζεται το εικονίδιο άγκυρας όταν επιλεχθεί ένα εισαγόμενο αντικείμενο όπως ένα γραφικό.

### Έγχρωμη προβολή των παραπομπών

Καθορίζει ότι κάθε αναφορά στον τύπο θα επισημαίνεται με χρώμα. Το εύρος του κελιού θα περικλείεται επίσης με ένα χρωματιστό περίγραμμα από τη στιγμή που το κελί που περιέχει την αναφορά είναι επιλεγμένο για επεξεργασία.

## Οπτική βοήθεια

Καθορίζει ποιες γραμμές θα εμφανίζονται.

### Γραμμές πλέγματος

Καθορίζει πότε θα εμφανίζονται οι γραμμές πλέγματος. Η προεπιλογή είναι να εμφανίζονται γραμμές πλέγματος μόνο σε κελιά που δεν έχουν χρώμα παρασκηνίου. Μπορείτε επίσης να επιλέξετε να εμφανίζονται γραμμές πλέγματος σε κελιά με χρώμα παρασκηνίου ή να τα αποκρύψετε. Για εκτύπωση, επιλέξτε Μορφή - Τεχνοτροπία σελίδας - Φύλλο και επιλέξτε το πλαίσιο ελέγχου Πλέγμα.

### Δείκτης

Καθορίζει εάν το LibreOffice Calc εμφανίζει τον δείκτη στην προεπιλεγμένη τεχνοτροπία συστήματος, ή στην τεχνοτροπία που ταιριάζει με το θέμα του εικονιδίου.

#### Με θέμα

Εμφανίζει τον δείκτη όπως ορίζεται από το θέμα του εικονιδίου, συνήθως ως χοντρό σταυρό.

#### Σύστημα

Εμφανίζει τον δείκτη ως προεπιλογή του συστήματος, συνήθως ως βέλος.

### Αλλαγές σελίδων

Καθορίζει αν θα προβάλετε τις αλλαγές σελίδας μέσα σε μια ορισμένη περιοχή εκτύπωσης.

### Βοηθητικές γραμμές μεταφοράς

Καθορίζει αν θα εμφανίζονται γραμμές προβολής κατά τη μετακίνηση σχεδίων, πλαισίων, γραφικών και άλλων αντικειμένων. Αυτοί οι οδηγοί θα σας βοηθήσουν στη στοίχιση αντικειμένων.

## Αντικείμενα

Καθορίζει εάν θα εμφανίζονται ή θα αποκρύπτονται αντικείμενα για μέχρι και τρεις ομάδες αντικειμένων.

### Αντικείμενα/Εικόνες

Ορίζει αν τα αντικείμενα και τα γραφικά εμφανίζονται ή κρύβονται.

### Διαγράμματα

Ορίζει αν τα διαγράμματα στο έγγραφό σας εμφανίζονται ή κρύβονται.

### Αντικείμενα σχεδίασης

Ορίζει αν τα αντικείμενα σχεδίασης στο έγγραφό σας εμφανίζονται ή κρύβονται.

## Παράθυρο

Η περιοχή αυτή χρησιμοποιείται για να καθορίσετε εάν θα εμφανίζονται ή όχι κάποια στοιχεία της Βοήθειας μέσα στον πίνακα.

### Κεφαλίδες Στηλών/Γραμμών

Καθορίζει αν θα εμφανίζονται οι κεφαλίδες γραμμών και στηλών.

### Οριζόντια γραμμή κύλισης

Ορίζει αν θα εμφανίζεται μια οριζόντια γραμμή κύλισης στο τέλος του παραθύρου του εγγράφου.

### Κάθετη γραμμή κύλισης

Ορίζει αν θα εμφανίζεται μια κατακόρυφη γραμμή κύλισης στα δεξιά του παραθύρου του εγγράφου.

### Καρτέλες πίνακα

Ορίζει αν θα εμφανίζονται οι καρτέλες φύλλων στο τέλος του εγγράφου του υπολογιστικού φύλλου. Αν το πλαίσιο δεν είναι επιλεγμένο, τότε θα μπορείτε μόνο να αλλάξετε μεταξύ των φύλλων μέσα από την Περιήγηση Περιήγηση.

### Σύμβολα διάρθρωσης

Αν έχετε ορίσει μία διάρθρωση διάρθρωση, η επιλογή Σύμβολα διάρθρωσης καθορίζει αν θα εμφανίζονται τα σύμβολα διάρθρωσης στα όρια του φύλλου.

### Περίληψη στην αναζήτηση

Εάν είναι επιλεγμένο αυτό το πλαίσιο, εμφανίζεται ένα παράθυρο αποτελεσμάτων αναζήτησης, όταν επιλέγετε Εύρεση όλων στη Γραμμή εύρεσης. Το πλαίσιο αποτελέσματα αναζήτησης δηλώνει τον αριθμό των αποτελεσμάτων αναζήτησης και των καταλόγων που ταιριάζουν:

- το φύλλο όπου βρίσκεται κάθε αποτέλεσμα·

- το κελί όπου βρίσκεται κάθε αποτέλεσμα και

- τα περιεχόμενα του κελιού που περιέχει κάθε αποτέλεσμα.

Εάν αποεπιλέξετε το πλαίσιο Εμφάνιση αυτού του διαλόγου στο παράθυρο Αποτελέσματα αναζήτησης, απενεργοποιείται αυτή η δυνατότητα.

## Μεγέθυνση

### Συγχρονισμός φύλλων

Αν επιλεχθεί, όλα τα φύλλα θα προβάλλονται με τον ίδιο συντελεστή μεγέθυνσης. Αν δεν επιλεχθεί, κάθε φύλλο θα έχει τον δικό του συντελεστή μεγέθυνσης.

Σχετικά θέματα

LibreOffice Calc - Επιλογές