Περιεχόμενα

# Προσιτότητα

Ενεργοποιεί επιλογές που κάνουν τα προγράμματα LibreOffice πιο προσιτά σε χρήστες με μειωμένη όραση, περιορισμένη δεξιότητα ή άλλες ανάγκες.

Για να έχετε πρόσβαση σε αυτήν τη λειτουργία...

Επιλέξτε LibreOffice - ΠροτιμήσειςΕργαλεία - Επιλογές - LibreOffice - Προσβασιμότητα.

Προσιτότητα στο LibreOffice

## Άλλες επιλογές

Θέτει τις επιλογές της δυνατότητας πρόσβασης.

### Υποστήριξη βοηθητικών τεχνολογιών (απαιτείται επανεκκίνηση του προγράμματος)

Σας επιτρέπει να χρησιμοποιήσετε βοηθητικά εργαλεία, όπως εξωτερικούς αναγνώστες οθόνης, συσκευές Braille ή συσκευές αναγνώρισης ομιλίας. Πρέπει να έχετε ήδη εγκατεστημένο στον υπολογιστή σας το Java Runtime Environment πριν ενεργοποιήσετε την βοήθεια.

### Χρήση δείκτη επιλογής κειμένου σε έγραφα μόνο για ανάγνωση

Εμφανίζει τον δείκτη στα αρχεία μόνο για ανάγνωση.

### Να επιτρέπονται οι κινούμενες εικόνες

Παρουσιάζει κινούμενα γραφικά, όπως εικόνες τύπου GIF, στο LibreOffice.

### Να επιτρέπεται το κινούμενο κείμενο.

Παρουσιάζει κινούμενο κείμενο, όπως κείμενο που αναβοσβήνει και τυλίγεται, στο LibreOffice.

## Επιλογές για εμφάνιση υψηλής αντίθεσης

Η υψηλή αντίθεση είναι μια ρύθμιση του λειτουργικού συστήματος που αλλάζει το συνδυασμό χρωμάτων του συστήματος για να βελτιώσει την αναγνωσιμότητα. Μπορείτε να επιλέξετε με πιο τρόπο το LibreOffice θα χρησιμοποιήσει την ρύθμιση υψηλής αντίθεσης του λειτουργικού συστήματος.

Τα περιγράμματα και οι σκιές των κελιών εμφανίζονται πάντα στο χρώμα του κειμένου όταν είναι ενεργή η λειτουργία υψηλής αντίθεσης. Το παρασκήνιο των κελιών αγνοείται τότε.

### Αυτόματη ανίχνευση της κατάστασης λειτουργίας υψηλής αντίθεσης του λειτουργικού συστήματος

Αλλάζει το περιβάλλον του LibreOffice σε κατάσταση λειτουργίας υψηλής αντίθεσης όταν το χρώμα του παρασκηνίου του συστήματος είναι πολύ σκούρο.

### Χρήση αυτόματου χρώματος γραμματοσειράς για την εμφάνιση οθόνης

Εμφανίζει γραμματοσειρές του LibreOffice χρησιμοποιώντας τις ρυθμίσεις χρώματος του συστήματος. Αυτή η επιλογή επηρεάζει μόνο την εμφάνιση στην οθόνη.

### Χρήση χρωμάτων συστήματος για προεπισκοπίσεις

Εφαρμόζει τις ρυθμίσεις μέγιστης αντίθεσης του λειτουργικού συστήματος στην προεπισκόπηση σελίδων.